Kiøbenhavns Postrytter, 1796-11-28
London, den 11te November. De udenlandske Tropper, som hidtil have lagt ved Øen Vhigt, Jersey, og Guernsen, have befaling at holde sig reisefærdige, for at gaae til Portugal. Er det sandt, at dette Rige har forbundet sig med Spanien, at udelukke de brittiske Skibe af sine Havne, skader det ikke blot sin egen Fordeel, men Engelland vil og igien giøre alt, for atter at faae det paa sin Side, og befæste Methuen Tractaten. Ved Udløbet af Floden Medman ligger en stor Deel Kanonbaade fuldkommen udrustet i Bereedskab, om de Franske skulde vove en Landgang. Den nu i Paris fangne Sir Sidney Smith har opfundet en Baad af en egen Bygningsmaade, der er meget beqvemmere og lettere til denne Hensigt, hvilket ved en anstilt Prøve er befundet. Cavalleriebillen til Landmilicens Forstærkning er gaaer igiennem, og sendt til Overhuset, Sheridans og fleres Modsætning uagtet. Men da Huset brød op, blev Allarm paa Galleriet, ved det en Mand foran reiste sig fra sit Sæde, og raabte med lydelig Røst: Landsforræderie, jeg har et Landsforræderie at aabenbare dette Huus, og staaer inde for alle Følger, hvis jeg ikke beviser det. Synderligt nok synes det ved første Øiekast, at paa en Tid, da man øyner, og skimter, og lugter Forræderie allevegne, man ikke kunde være nysgierrig efter at vide, hvad han havde at angive, og altsaa hverken, som hans Ønske var, hæftede ham, eller bemestrede sig et Papiir, han havde i Haanden; men indskrænkede sig til at udvise samtlige Tilskuere. Har der imidlertid – som Aviserne berette – været Formodning om, at det Landsforræderie, han vilde angive, bestod deri, at Ministren, ved at indføre saa uhyre en Landmagt, giorde Jndgreb i den brittiske Rigsforfatnings Grundsætninger, da lader vel ovenomtalte Forhold sig uden Hexerie forklare. Under Debatterne sagde For: at Ministrene ikke saa meget frygtede for Landgang paa Engelland, som paa Jrland. Og det havde de ogsaa Grund og Aarsag til; vel fattedes ikke dette brave og ædle Folk Mod til at forsvare sig; men det fattedes Hengivenhed og Kiærlighed. Følger Grev Fitzwilliams Plan, hæver alle Forskiel mellem Catholiker og Protestanter, holder op at trykke Folket, og den eneste Lord Fitzwilliams, som J seende dem tilbage, vil udrette meere, end en heel Armee. (En Tilstaaelse, der er saa meget mærkeligere, da Lord Fitzwilliams, som man veed, med det Portlandske Partie forlod Oppositionen, og i Hensyn til den franske Krig er endnu mere, end Ministeriet, mod Fores Meening). For længe har det store Antal i dette Land havt ligesaa liden Deel i Staten, som Oxerne og Faarene, de boe i Hytte med. Parlamentet der er endnu mindre end i Engelland Folkets sande Organ, det har kun Skinnet, men ikke Væsenet af en Folkets Repræsentant. Saameget man endog i Engelland havde talt om hemmelige Sammensværgelser og Landsforræderie, brændte dog hvert Hierte der for den brittiske Constitution; men om man og kunde sige det samme om Jrland, Dette Lands Tab var ikke at forebygge ved Armeer og Floder, men kun ved en fredelig Reform fra Grunden, og ved at forsone Folket med Regieringen. (Er da end ikke, som franske og hollandske Tidender mælde, allerede 40000 misfornøyede Jrlænder i Vaaben, og Dublin i disses Hænder, har man dog Føye til at see vigtige Begivenheder imøde).